મહાભારતની કથાઓ, આખ્યાનો-ઉપાખ્યાનો ગાનાર અને તુલસીજીના ગ્રંથોનું અધ્યયન કરનાર પૂ. ત્રિભુવનદાદા તેમના ગુરૂ. એ વારસો તો એમને મળ્યો જ. ઉપરાંત અભ્યાસકાળમાં સાહિત્યપલ્લવોને રસપૂર્વક આત્મસાત કર્યા હશે. (એમાંની અનેક કૃતિઓનો કથામાં સંદર્ભ આવે. એ રચનાઓ એમને આજે પણ કંઠસ્થ છે) તેમના શિક્ષકજીવે અભ્યાસક્રમોનો અને ચહેરાઓનોય અભ્યાસ કર્યો. બાપુ ઘણીવાર કહેતા હોય, “મેં પુસ્તકો બહુ નથી વાંચ્યા પણ ચહેરાઓ બહુ વાંચ્યા છે.” એ લોકદર્શન પણ અનેક રીતે ઉપકારક બન્યું હશે.